b'\n_START_ARTICLE_\nRalph Firman\n_START_SECTION_\n\xc5\xbdivljenjepis\n_START_PARAGRAPH_\nKariero je za\xc4\x8del v prvenstvu Britanske Formule 3, kjer je v sezoni 1996 osvojil naslov prvaka. Nato se je preselil v Formulo Nippon, kjer je v sezoni 2002 s \xc5\xa1tirimi zmagami osvojil naslov prvaka z le dvema to\xc4\x8dkama prednosti pred Satoshijem Motoyamo, v sezonah 1999 in 2001 pa je osvojil \xc4\x8detrto mesto v prvenstvu. V Formuli 1 je debitiral v sezoni 2003, kjer je ob kar osmih odstopih na dirki za Veliko nagrado \xc5\xa0panije z osmim mestom dosegel svojo edino uvrstitev med dobitnike to\xc4\x8dk v karieri.'